МОСКВА, цәыббра 10, Sputnik апресс-маҵзура, — Франциа, Америка, Германиа, Великобританиа руааԥсыра Китаи жәларбжьаратәи аренаҿ имҩаԥнаго аполитика иақәшаҳаҭым. Иара убри аан изазҵааз урыстәылаа реиҳараҩык Пекин аполитика иадгылаҩцәоуп. Абри ус шакәу шьақәнарӷәӷәоит франциатәи асоциологиатә еилахәыра IFop жәларбжьаратәи аинформациатә маҵзуреи радиои Sputnik азы имҩаԥнагаз аҭҵаарақәа.
IFop аҭҵаарақәа ишьақәдыргылеит афранцузцәеи америкааи реиҳараҩык (56%; 55%), 41% анемццәеи, 40% британиааи Китаи ртәыла иапартниорны ишырымшьо. Убри аан ахацәа рыбжьара усеиԥш агәаанагара рымоуп 63%, аҳәса рыбжьара 52%, урҭ реиҳараҩык шықәса иҭысхьеит.
ФОМ ҭҵаара ишышьақәнаргылаз ала урыстәылаа реиҳараҩык Пекин аполитика иадгылаҩцәоуп. опрос. Абасеиԥш ихәыцуеит 54% ахацәеи 47% аҳәсеи.
Франциа, Америка, Германиа, Великобританиа руааԥсыра Китаи жәларбжьаратәи аполитика иадгылаҩым. 40% ареспондентцәа Китаи аполитика иашам ҳәа ирыԥхьаӡоит. Урыстәылаа рыбжьара усеиԥш ихәыцуеит 11%. Пекин аполитика иадгылоит 59% урыстәылаа, 28% афранцузцәа, 33% анемццәа, 26% британиаа, 24% америкаа.
Мраҭашәара Китаи аполитика згәамԥхо реиҳараҩык хацәоуп 71%, аҳәса —51%.
IFop Sputnik азы аҭҵаарақәа мҩаԥнагон нанҳәа 9 —20 рзы Франциа (1013 ареспондентцәа), Великобританиа (1003 ареспондентцәа), Германиа (1010 ареспондентцәа), ЕАШ (1007 ареспондентцәа).
ФОМ аҭҵаарақәа мҩаԥысуан нанҳәа 18-19 рзы, иалахәын 1500 ареспондентцәа.
Апроект "Sputnik. Агәаанагара" азҵаараҭара лассы-лассы имҩаԥнагоит: Британиа ду, Еиду Америкатәи Аштатқәа, Германиа, Франциа рҟны – еиуеиԥшым асоциалтәи аполитикатәи зҵаарақәа рзы. Изызҵаауа еихыршоит шықәсыла, ахаҵара/аԥҳәысра ала, агеографиатә ҭагылазаашьа ала.
Апроект "Sputnik. Агәаанагара" иазку адыррақәа.
Ауаажәлар ргәаанагара аилкааразы жәларбжьаратәи апроект аусура иалагеит 2015 шықәса, ажьырныҳәамзазы. Апроект ацхырааҩс иқәгылеит аҭҵааратә компаниақәа Populus, Forsa, iFop. Апроект "Sputnik. Агәаанагара" аҳәаақәа ирҭагӡаны еиуеиԥшым аҵк ҷыда змоу асоциалтә, аполитикатә зҵаарақәа ирызкны лассы-лассы ауаажәлар ргәаанагара аилкааразы аҭҵаарақәа мҩаԥнагоит. Sputnik (sputniknews.com) – ажәабжьтәи арадиотәи амаҵзура атәылақәа жәпакы рҟны ахаҭарнакрақәа амоуп. Sputnik шьақәгылоуп асаитқәа, арадио, амобилтә хархәагақәа, асоциалтә каҭақәа рыла.